
ДОКЛАДНА ЗАПИСКА

ОТ
ОТ ЙОРДАНКА АНГЕЛОВА БЕНОВА - АНАНИЕВА
ЗАМЕСТНИК - КМЕТ „КУЛТУРА И ОБРАЗОВАНИЕ“

ОТНОСНО: Възлагане на дейностите по ученическо столово хранене на ОП „Туризъм“ към Община Бургас в ОУ „Александър Георгиев - Коджакафалията“. 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 
[bookmark: to_paragraph_id27811364]Съгласно разпоредбата на чл. 256, ал. 1, т. 9 от Закона за предучилищното и училищното образование, органите на местното самоуправление осигуряват и контролират условията за детско и ученическо хранене.
В периода септември 2016 г. – декември 2016 г., Общинско предприятие „Туризъм“ към Община Бургас извършваше дейностите по ученическо столово хранене, съгласно Решение на Общински съвет – Бургас по т. 32 (Протокол №16 от 30.08.2016 г.) в следните училища:
· СУ „Св. Св. Кирил и Методий“;
· ОУ „Св. Княз Борис I“;
· ОУ „П. Р. Славейков“;
· ОУ „Елин Пелин“;
· СУ „Константин Петканов“;
· ОУ „Христо Ботев“.
 Поради тази причина и предвид факта, че столовото помещение в ОУ „Александър Георгиев - Коджакафалията“ се нуждае от оборудване и обзавеждане преди започване на учебната 2017/2018 г., предлагам изхранването на учениците в новооткритото училище да бъде възложено на ОП „Туризъм“ към Община Бургас, до сключване на договор с фирма, избрана чрез търг за отдаване под наем на столовото помещение. 
Предвиденото столово помещение в ОУ „Александър Георгиев - Коджакафалията“ може да се регистрира като разливочна. Храната ще се приготвя в СУ „Иван Вазов“, чийто помещения са свободни, и ще се транспортира до ОУ „Александър Георгиев - Коджакафалията“.
Дейностите по осигуряване на храненето в ОУ „Александър Георгиев - Коджакафалията“ не са предвидени в бюджета на предприятието за 2017 г. нито като приход, нито като разход. Необходимо е да бъдат възложени на ОП „Туризъм“, с оглед своевременна подготовка и обезпечаване на дейността с материали и човешки ресурси.  
 Средствата, които се реализират от дейността ще постъпват в бюджета на Община Бургас. Предвид изложеното е целесъобразно с прихода от дейностите по ученическо столово хранене да се завишава бюджета на ОП „Туризъм“ с цел финансовото обезпечаване дейността по ученическото хранене. Необходимо е и да се осигурят временно 6 (шест) допълнителни щатни бройки към щата на ОП „Туризъм“ към Община Бургас, до обявяването и приключването на търг по отдаване под наем на столовото помещение в ОУ „Александър Георгиев - Коджакафалията“,.    
Предвид изложеното и на основание чл. 21, ал. 1, т. 8 от Закона за местното самоуправление и местната администрация и чл. 256, ал. 1, т.9 от Закона за предучилищното и училищно образование, предлагам Общински съвет – Бургас да вземе следните 
РЕШЕНИЯ:
I. Възлага на ОП „Туризъм“ към Община Бургас дейностите по осъществяване на ученическо столово хранене до обявяване и приключване на търг за отдаване под наем на помещение за столова, находяща се в сградата на ОУ „Александър Георгиев - Коджакафалията”, гр. Бургас, ул. „Стефан Стамболов“ № 21 при граници: изток – вътрешен двор; запад – ул. „Стефан Стамболов“; север – дворно пространство; юг – гардеробна; с полезна площ 405 кв. м. Помещението се обособява като разливочна.
II. Предоставя на ОП „Туризъм“ за стопанисване и управление помещения, находящи се в сутерена в сградата на ПГЕЕ “К. Фотинов” и СУ „Иван Вазов“, находящо се в гр. Бургас, ул. „Христо Ботев“ № 42 с полезна площ 276 кв. м., при граници: изток – умивалник и складови помещения; запад – класна стая, стълбище и коридор; север – външен зид; юг – външен зид и павилион за закуски с полезна площ 13,10 кв. м., находящ се на партера в сградата  на училището при граници: изток – коридор, запад – стълбище, север – външен зид, юг – коридор.  Помещението е подходящо за столова и се обособява, като кухня-майка с цел обезпечаване на дейностите по столово хранене на ОУ „Александър Георгиев - Коджакафалията” 
III. Одобрява временно 6 (шест) щатни бройки към щата на ОП „Туризъм“, до обявяване и приключване на търг за отдаване под наем на столово помещение към ОУ „Александър Георгиев - Коджакафалията“.
IV. Завишава бюджета на ОП „Туризъм“ с реализираните приходи от ученическо хранене.

С уважение,

ЙОРДАНКА БЕНОВА-АНАНИЕВА
Зам.-кмет „Култура и образование“
Община Бургас

